คำตอบ : การตรวจสอบพัสดุประจำปีเป็นการดำเนินการตามระเบียบกระทรวงการคลังว่าด้วยการจัดซื้อจัดจ้างและบริหารพัสดุภาครัฐ พ.ศ.2560  ข้อ 213  ซึ่งกำหนดไว้ว่า “ภายในเดือนสุดท้ายก่อนสิ้นปีงบประมาณของทุกปี  ให้หัวหน้าหน่วยงานของรัฐหรือหัวหน้าหน่วยพัสดุตามข้อ 205  แต่งตั้งผู้รับผิดชอบในการตรวจสอบพัสดุซึ่งมิใช่เจ้าหน้าที่ตามความจำเป็น เพื่อตรวจสอบการรับจ่ายพัสดุในงวด 1 ปีที่ผ่านมา และตรวจนับพัสดุประเภทที่คงเหลืออยู่เพียงวันสิ้นงวดนั้น”         ดังนั้น  มหาวิทยาลัยจำเป็นจะต้องมีการตรวจสอบพัสดุประจำปี ทุกๆ ปี และทุกๆ รายการที่ปรากฏอยู่ตามทะเบียนเพื่อให้เป็นไปตามระเบียบกระทรวงการคลังว่าด้วยการจัดซื้อจัดจ้างและบริหารพัสดุภาครัฐ พ.ศ.2560  แต่ทั้งนี้  ส่วนพัสดุอยู่ระหว่างการหารือกรมบัญชีกลางว่าสามารถกำหนดแนวปฏิบัติในการตรวจสอบรายการพัสดุที่หมดมูลค่าทางบัญชีได้อย่างไรบ้างเพื่อลดภาระและเวลาในการตรวจนับของพนักงาน